Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (EGF/2013/000 TA 2013 - Technikai segítségnyújtás a Bizottság kezdeményezésére) /* COM/2013/0291 final */





INDOKOLÁS A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó tételeinek felső korlátain felül, egy rugalmassági mechanizmus révén, legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. Az Alapból nyújtott hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. A KÉRELEM ÖSSZEFOGLALÁSA ÉS ELEMZÉS Főbb adatok: EGAA-referenciaszám EGF/2013/000 Európai Bizottság Technikai segítségnyújtás Igazgatási kiadások: költségvetés EUR-ban 750 000 Igazgatási kiadások százalékos aránya (felső korlát: 0,35 %) 0.15 % Az 1927/2006/EK rendelet 8. cikkének (1) bekezdése értelmében a Bizottság kezdeményezésére az éves maximális összeg 0,35 %-ának erejéig az Alap minden évben felhasználható technikai segítségnyújtásra. A finanszírozandó technikai segítségnyújtás és a becsült költségek bontása 1. A hozzájárulást az 1927/2006/EK rendelet 8. cikkének (1) és (4) bekezdésében és 9. cikkének (2) bekezdésében említett kiadásokra fordítják az alábbi részletezés szerint. 2. Nyomon követés: A Bizottság a továbbiakban is összegyűjti a beérkezett és teljesített kérelmekre, valamint a javasolt és megvalósított intézkedésekre vonatkozó adatokat, továbbá frissíti az EGAA statisztikai portréját, amely 2013 végéig tartalmazza majd az adatokat. Az elmúlt évek előkészítő munkájára építve ez megvalósítható a Bizottság rendes igazgatási forrásaiból. 3. Információk: Az EGAA-weboldalt[3], amelyet a Bizottság a foglalkoztatás, a szociális ügyek és a társadalmi befogadás területén az 1927/2006/EK rendelet 9. cikkének (2) bekezdése értelmében hozott létre és tart karban, rendszeresen frissítik és fejlesztik, valamint minden új információt lefordítanak valamennyi uniós nyelvre. Információs anyagokat készítenek majd az új EGAA-rendeletről, valamint elkészítik, lefordítják, kinyomtatják és terjesztik az EGAA éves jelentését. Növelik az EGAA általános ismertségét és láthatóságát. Az EGAA-t különféle bizottsági kiadványokban és audiovizuális tevékenységek útján is megjelenítik. Mindezek költsége a becslések szerint 80 000 EUR lesz. 4. Tudásbázis létrehozása: A Bizottság folytatja az EGAA-kérelmekre vonatkozó elektronikus jelentkezés és szabványosított eljárások kidolgozását, aminek köszönhetően az új rendelet szerinti kérelmek leegyszerűsödnek, feldolgozásuk felgyorsul, a jelentéseket pedig könnyebben el lehet majd készíteni a különféle igényeknek megfelelően. A tagállamok adminisztratív terhének csökkentése érdekében folyó, a végleges jelentések szabványosítására irányuló munka szintén folytatódik. Ennek keretében fejlesztik az EGAA-pályázatokkal, ezen belül a munkavállalókkal, intézkedésekkel és eredményekkel kapcsolatos tényeket és adatokat tartalmazó adatbázist. Mindezek költsége a becslések szerint 80 000 EUR lesz. 5. Adminisztratív és technikai támogatás: Az EGAA kapcsolattartók szakértői csoportja – melybe minden tagállam egy-egy tagot küld – két ülést fog tartani, a becslések szerint összesen 70 000 EUR költségvetéssel. 6. A Bizottság továbbá a tagállamok közötti hálózatépítési tevékenységet szervez. A hálózatépítési tevékenység legfőbb eseménye az EGAA-val foglalkozók számára az Alap végrehajtásáról tartott szeminárium lesz, amely a jelenlegi rendelet időszaka alatt (2007–2013) összegyűjtött tapasztalatokra építve előkészíti a következő rendeletet (2014–2020). Mindezek költsége a becslések szerint 120 000 EUR lesz. 7. Értékelés: A Bizottság az EGAA (2007-2013) utólagos értékelésének záró szakaszát egy olyan külső tanácsadóval kötendő szerződésen keresztül végzi, aki – az EGAA hatására és a jelenlegi időszak alatt hozzáadott értékekre összpontosítva – értékeli az EGAA-pályázatokat, amint azok lezárulnak. Az értékelés költsége a becslések szerint 400 000 EUR lesz. Tételszám || Becsült szám || Becsült költség/tétel (euróban) || Összköltség (euróban) Nyomon követés || || || 0 Tájékoztatási tevékenység || Változó || Változó || 80 000 Tudásbázis létrehozása || Változó || Változó || 80 000 Igazgatási és technikai támogatás: az EGAA-kapcsolattartók szakértői csoportjának ülései || 2 || 35 000 || 70 000 Igazgatási és technikai támogatás: Hálózatépítési tevékenység az EGAA végrehajtásával kapcsolatban || Változó || Változó || 120 000 Utólagos értékelés a 2007-2013 időszakra || 1 || 400 000 || 400 000 Becsült költségek összesen || || 750 000 Finanszírozás 8. Az EGAA számára rendelkezésre álló éves keret összesen 500 millió EUR. Az 1927/2006/EK rendelet 8. cikkének (1) bekezdése értelmében ezen összeg 0,35 %-a (azaz 1 750 000 EUR) a Bizottság kezdeményezésére évente felhasználható technikai segítségnyújtásra. Jelenleg a 2013. évi teljes összeg rendelkezésre áll, technikai segítségnyújtásra még semmit nem fordítottak. 9. A Bizottság kezdeményezésére a technikai segítségnyújtásra javasolt hozzájárulás 2013-ben 750 000 EUR. A fenti összeg mobilizálását követően további 1 000 000 EUR összeg marad elérhető az év során a későbbiekben esetlegesen felmerülő igények esetére. 10. Figyelembe véve az Alapból folyósítható hozzájárulásnak az 1927/2006/EK rendelet 8. cikkének (1) bekezdése alapján meghatározott maximális összegét, továbbá az előirányzatok átcsoportosításához megállapított mozgásteret, a Bizottság javaslatot tesz a fent említett teljes összeg folyósítására az EGAA-ból; az összeg a pénzügyi keret 1a. fejezetében különítendő el. 11. Az EGAA-ból történő források mozgósítására tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú eljárást, hogy az EGAA igénybevételének szükségességét és az igényelt összegeket illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre a forrás mozgósításáról szóló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. 12. A Bizottság a 2013. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően. A kifizetési előirányzatok forrása 13. A technikai segítségnyújtásra igényelt 750 000 EUR összegre az EGAA költségvetési sorában előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (EGF/2013/000 TA 2013 - Technikai segítségnyújtás a Bizottság kezdeményezésére) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[4], és különösen annak 28. pontjára, tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[5], és különösen annak 8. cikke (2) bekezdésére, tekintettel az Európai Bizottság javaslatára[6], mivel: (1) Az Európai Globalizációs Alkalmazkodási Alapot (EGAA) azért hozták létre, hogy kiegészítő támogatást nyújtson a világkereskedelemben bekövetkezett fő strukturális változások következményei által sújtott elbocsátott munkavállalóknak, és támogassa újbóli munkaerő-piaci beilleszkedésüket. (2) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi. (3) Az 1927/2006/EK rendelet értelmében az éves maximális összeg 0,35%-a a Bizottság kezdeményezésére minden évben rendelkezésre bocsátható technikai segítségnyújtásra. A Bizottság ezért 750 000 EUR összeg mobilizálását javasolja. (4) Az EGAA-t ezért technikai segítség nyújtása érdekében a Bizottság kezdeményezésére mobilizálni kell. ELFOGADTÁK EZT A HATÁROZATOT: 1. cikk Az Európai Unió 2013. évi általános költségvetésének keretein belül mobilizálni kell az Európai Globalizációs Alkalmazkodási Alapot (EGAA), hogy a 750 000 EUR összeg kötelezettségvállalási és kifizetési előirányzatokban rendelkezésre álljon. 2. cikk E határozatot közzé kell tenni az Európai Unió Hivatalos Lapjában. Kelt Brüsszelben, -án/-én. az Európai Parlament részéről a Tanács részéről elnök elnök [1] HL C 139., 2006.6.14., 1. o. [2] HL L 406., 2006.12.30., 1. o. [3] http://ec.europa.eu/egf [4] HL C 139., 2006.6.14., 1. o. [5] HL L 406., 200612.30., 1. o. [6] HL C […]., [...], […]. o.